Naționala feminină a României va juca în luna aprilie primele meciuri din preliminariile pentru Campionatul European din 2025. Primul meci este în deplasare contra Armeniei, iar al doilea pe teren propriu cu Kazahstan. Selecționerul Massimo Pedrazzini a anunțat luni lotul convocat, potrivit mediafax.
Programul meciurilor:
Vineri, 5 aprilie, ora 14:00 | Armenia – România (Armavir Stadium) Marți, 9 aprilie, ora 19:00 | România – Kazahstan (Stadionul CNS "Arcul de Triumf", București)Sub comanda noului selecționer, Massimo Pedrazzini, tricolorele fac parte dintr-o grupă cu Armenia, Bulgaria și Kazahstan în preliminariile pentru turneul continental de anul viitor.
În urma rezultatelor înregistrate în Liga Națiunilor, naționala feminină a retrogradat în Liga C, însă luptă acum pentru câștigarea grupei din calificările pentru WEURO2025 și calificarea la barajul care le poate aduce mai aproape de prezența la un turneu final.
Conform frf.ro, pentru această acțiune, selecționerul Massimo Pedrazzini a convocat 23 de jucătoare:
Portari: Andreea Părăluță (Fortuna Hjorring / Danemarca), Camelia Ceasar (AS Roma / Italia), Sara Câmpean (Politehnica Timișoara);
Fundași: Antonia Bratu (Politehnica Timișoara), Claudia Bistrian (Politehnica Timișoara), Alexandra Tunoaia (Brescia Calcio Femminile / Italia), Erika Gered (Diosgyori VTK / Ungaria), Brigitta Goder (Ferencvarosi TC / Ungaria), Teodora Meluță (Politehnica Timișoara), Ana Maria Stanciu (Farul Constanța);
Mijlocași: Ioana Bortan (Farul Constanța), Florentina Istrate (Farul Constanța), Olga Iordăchiuși (Farul Constanța), Ioana Bălăceanu (Universitatea Cluj), Giorgiana Vasile (CS Gloria 2018 BN), Andrea Herczeg (FK Csikszereda Miercurea Ciuc), Ștefania Vătafu (RSC Anderlecht / Belgia), Mihaela Ciolacu (Universitatea Cluj);
Atacanți: Florentina Olar (Fortuna Hjorring / Danemarca), Mara Bâtea (Universitatea Cluj), Carmen Marcu (Universitatea Cluj), Adina Borodi (Universitatea Cluj), Cristina Carp (Young Boys Berna / Elveția).